“ตลาดเอเชีย” ไหลตาม “ดาวน์-ยุโรป-น้ำมัน” เปิดเช้านี้ทรุดฮวบยกแผง!!
“ตลาดเอเชีย” ไหลตาม “ดาวน์-ยุโรป-น้ำมัน” เปิดเช้านี้ทรุดฮวบยกแผง!!
“ตลาดเอเชีย” ไหลตาม “ดาวน์-ยุโรป-น้ำมัน” เปิดเช้านี้ทรุดฮวบยกแผง!!
26 ส.ค. 2562

ผู้สื่อข่าวรายงานว่า ตลาดหุ้นเอเชียปรับตัวลดลงในเช้าวันนี้ ตามทิศทางดัชนีดาวโจนส์ตลาดหุ้นนิวยอร์กที่ปิดร่วงลงเมื่อวันศุกร์ เนื่องจากนักลงทุนวิตกกับข้อพิพาทการค้าระหว่างสหรัฐและจีน นอกจากนี้นักลงทุนยังผิดหวังที่นายเจอโรม พาวเวล ประธานธนาคารกลางสหรัฐ (เฟด) ไม่ได้ส่งสัญญาณที่จะปรับลดอัตราดอกเบี้ยลงอีกในการกล่าวสุนทรพจน์ที่แจ็กสัน โฮล
โดยดัชนี NIKKEI 225 ตลาดหุ้นญี่ปุ่นเปิดวันนี้ที่ 20,325.44 จุด ลดลง 385.47 จุด, -1.86%
ดัชนี SSE Composite ตลาดหุ้นจีนเปิดวันนี้ที่ 2,851.02 จุด ลดลง 46.41 จุด, -1.60%
ดัชนี HSI ตลาดหุ้นฮ่องกงเปิดวันนี้ที่ 25,322.00 จุด ลดลง 857.33 จุด, -3.27%
ดัชนี TAIEX ตลาดหุ้นไต้หวันเปิดวันนี้ที่ 10,453.40 จุด ลดลง 84.71 จุด, -0.80%
ดัชนี KOSPI ตลาดหุ้นเกาหลีใต้เปิดวันนี้ที่ 1,915.34 จุด ลดลง 32.96 จุด, -1.69%
ดัชนี FTSE STI ตลาดหุ้นสิงคโปร์เปิดวันนี้ที่ 3,066.49 จุด ลดลง 43.86 จุด, -1.41%
ดัชนี FBMKLCI ตลาดหุ้นมาเลเซียเปิดวันนี้ที่ 1,598.28 จุด ลดลง 11.05 จุด, -0.69%
ทั้งนี้ ตลาดวิตกกังวลเกี่ยวกับข้อพิพาทการค้าระหว่างสหรัฐกับจีน หลังจากประธานาธิบดีโดนัลด์ ทรัมป์ ประกาศว่า สหรัฐจะปรับขึ้นภาษีนำเข้าสินค้าจีนวงเงิน 2.50 แสนล้านดอลลาร์ เป็น 30% จาก 25% ในปัจจุบัน โดยจะเริ่มตั้งแต่วันที่ 1 ต.ค.นี้ ซึ่งเป็นวันครบรอบ 70 ปีของการก่อตั้งสาธารณรัฐประชาชนจีน
โดย ปธน.ทรัมป์ ยังได้ประกาศปรับขึ้นภาษีที่ได้วางแผนไว้สำหรับสินค้าจีนวงเงิน 3 แสนล้านดอลลาร์ เป็น 15% จาก 10% ด้วย โดยจะเริ่มเก็บภาษีผลิตภัณฑ์บางส่วนตั้งแต่วันที่ 1 ก.ย. และเลื่อนการเก็บภาษีสินค้าดังกล่าวราวครึ่งหนึ่งไปเป็นวันที่ 15 ธ.ค.
ทั้งนี้ ปธน.ทรัมป์ได้ปรับขึ้นภาษีนำเข้าสินค้าจีน เพื่อตอบโต้จีนที่ประกาศว่าจะเรียกเก็บภาษี 5-10% จากสินค้านำเข้าของสหรัฐวงเงิน 7.5 หมื่นล้านดอลลาร์ ในการเก็บภาษี 2 รอบ โดยจะมีผลบังคับใช้ในวันที่ 1 ก.ย. และ 15 ธ.ค. นอกจากนี้ จีนจะเรียกเก็บภาษี  25% ต่อรถยนต์นำเข้าจากสหรัฐ และเก็บภาษี 5% ต่อชิ้นส่วนรถยนต์สหรัฐ โดยจะมีผลบังคับใช้ในวันที่ 15 ธ.ค.
นอกจากนี้ บรรดานักลงทุนยังผิดหวังที่นายเจอโรม พาวเวล ประธานเฟด ไม่ได้ส่งสัญญาณถึงทิศทางอัตราดอกเบี้ยสหรัฐในการกล่าวสุนทรพจน์ในที่ประชุมเศรษฐกิจประจำปีของเฟดที่เมืองแจ็กสัน โฮล รัฐไวโอมิ่ง โดยนายพาวเวลกล่าวแต่เพียงว่า เฟดจะดำเนินการเพื่อให้เศรษฐกิจสหรัฐมีการขยายตัวต่อไป ขณะที่ยอมรับว่า การทำสงครามการค้า และปัจจัยอื่นๆ กำลังทำให้เศรษฐกิจสหรัฐชะลอตัวลง
อนึ่ง ดัชนีดาวโจนส์ตลาดหุ้นนิวยอร์ก ปิดร่วงลงเมื่อคืนนี้ (23 ส.ค.) เนื่องจากนักลงทุนวิตกกับการที่จีนประกาศมาตรตอบโต้สหรัฐด้วยการเรียกเก็บภาษีสินค้านำเข้าจากสหรัฐมูลค่า 7.5 หมื่นล้านดอลลาร์ นอกจากนี้ นักลงทุนยังผิดหวังที่นายเจอโรม พาวเวล ประธานธนาคารกลางสหรัฐ (เฟด) ไม่ได้ส่งสัญญาณที่จะปรับลดอัตราดอกเบี้ยลงอีกในการกล่าวสุนทรพจน์ที่แจ็กสัน โฮล
ดัชนีเฉลี่ยอุตสาหกรรมดาวโจนส์ปิดที่ 25,628.90 จุด ร่วงลง 623.34 จุด หรือ -2.37%, ดัชนี S&amp;P500 ปิดที่ 2,847.11 จุด ร่วง 75.84 จุด หรือ -2.59% และ ดัชนี Nasdaq ปิดที่ 7,751.77 จุด ร่วง 239.62 จุด หรือ -3.00%
ขณะเดียวกัน ตลาดหุ้นยุโรป ปิดร่วงลงเมื่อคืนนี้ (23 ส.ค.) เนื่องจากนักลงทุนวิตกเกี่ยวกับสงครามการค้าระหว่างสหรัฐและจีนที่ทวีความรุนแรงมากขึ้น และนักลงทุนผิดหวังที่ธนาคารกลางสหรัฐ (เฟด) ไม่ได้ส่งสัญญาณว่าจะปรับลดอัตราดอกเบี้ยลงอีก
ดัชนี Stoxx Europe 600 ลดลง 0.78% ปิดที่ 371.36 จุด
ดัชนี CAC-40 ตลาดหุ้นฝรั่งเศสปิดที่ 5,326.87 จุด ลดลง 61.37 จุด หรือ -1.14%, ดัชนี DAX ตลาดหุ้นเยอรมันปิดที่ 11,611.51 จุด ลดลง 135.53 จุด หรือ -1.15% และ ดัชนี FTSE 100 ตลาดหุ้นลอนดอนปิดที่ 7,094.98 จุด ลดลง 33.20 จุด หรือ -0.47%
อีกทั้ง สัญญาน้ำมันดิบเวสต์เท็กซัส (WTI) ตลาดนิวยอร์กปิดร่วงลงเมื่อคืนนี้ (23 ส.ค.) โดยถูกกดดันจากการที่จีนประกาศเรียกเก็บภาษีสินค้านำเข้าจากสหรัฐวงเงิน 7.5 หมื่นล้านดอลลาร์ เพื่อตอบโต้สหรัฐที่ประกาศก่อนหน้านี้ว่าจะเรียกเก็บภาษีสินค้าจีนอีกวงเงิน 3 แสนล้านดอลลาร์
สัญญาน้ำมันดิบ WTI ส่งมอบเดือนต.ค. ร่วงลง 1.18 ดอลลาร์ หรือ 2.1% ปิดที่ 54.17 ดอลลาร์/บาร์เรล
สัญญาน้ำมันดิบเบรนท์ส่งมอบเดือนต.ค. ร่วงลง 58 เซนต์ หรือ 1% ปิดที่ 59.34 ดอลลาร์/บาร์เรล
ตลาดหุ้นเอเชียเช้านี้
